EkBass/fiwiki-20250220-pages-articles huggingface dataset:
Nokia Suite

Nokia Suite on sovellus Nokian puhelimiin, jonka avulla pystyy yhdistämään puhelimen Microsoft Windows -käyttöjärjestelmään ja hallitsemaan melkein mitä tahansa puhelimen sovelluksiin liittyviä toimintoja tietokoneelta käsin. Sovellus sisältää muun muassa karttapalvelu- ja navigaattoritoimintoja, ja sen avulla onnistuu sisällön synkronoiminen Nokia-puhelimen kanssa. Nokia Suite on käyttäjäystävällisempi versio Nokia PC Suitesta, jota ei enää kehitetä. Nokia Suitessa on kuitenkin vain varmuuskopiointia tekevä tiedostohallinta, joten yksittäisten Office- ym. tiedostojen siirtoon PC:ltä puhelimeen tai puhelimesta PC:lle tarvitaan edelleen Nokia PC Suitea, jota voi käyttää vuorotellen Nokia Suiten kanssa. Luokka:Nokia
Les derniers seront les premiers

Les derniers seront les premiers on L'Algérinon ensimmäinen sooloalbumi, joka julkaistiin vuonna 2005. Se sijoittui parhaimmillaan ranskalaisen Le Charts albumilistalla sijalle 13.L'Algérino - Les derniers seront les premiers lescharts.com Viitattu 23.8.2010 == Kappaleet == # Honneur et bravoure # Est- ce que tu m'as vu? # On est là # On revient de loin # Les dernières seront les premiers # Sans retenue aucune # Le rêve francais # J'dénonce # Témoin muet # Etoile d'un jour # Dans le mouv' # En force # 21 # M.A.R.S # Levez le voile sur vos pensées # T'sais c'est qui, qui cause? # Envoie l'son # La patience est une farme ==Listasijoitukset== Vuosi Lista Sijoitus 2005 Les Charts 32 ==Lähteet== Luokka:Vuoden 2005 albumit Luokka:Vuoden 2005 esikoisalbumit Luokka:L'Algérinon albumit
Mentalité pirate

Mentalité pirate on L'Algérinon toinen sooloalbumi, joka julkaistiin 26. maaliskuuta 2007. Levyllä vierailivat rap-artistit Alonzo ja Sinik.L'ALGERINO - MENTALITE PIRATE Rap1pulsif Viitattu 23.8.2010 == Kappaleet == # L'envie de vaincre # Fleur fanée # L'enfant de Marseille # Le chant des pirates # Entre 2 flammes # Impact 13 # Petit bateau # Le chant des braves # Game over # L'étendard # Johnny Hama # Venga venga (feat. Segnor Alonzo) # Liberté conditionnée # P-M (feat. Sinik) # L'autoroute de la vie # Entre 2 flammes (live, bonusraita) ==Listasijoitukset== Vuosi Lista Sijoitus 2007 Les Charts 26 L'Algérino - Mentalité pirate lescharts.com Viitattu 23.8.2010 ==Lähteet== Luokka:Vuoden 2007 albumit Luokka:L'Algérinon albumit
Effet Miroir

Effet Miroir on L’Algérinon kolmas sooloalbumi, joka julkaistiin 29. maaliskuuta 2010. Levyllä vierailivat rap-artistit Nassi, Alonzo ja Salim Benfoda.L'ALGERINO - EFFET MIROIR ALBUM L'ALGERINO Rap1pulsif Viitattu 23.8.2010 Levyltä julkaistiin yksi single Sur la tête de ma mère. == Kappaleet == # Tireur de coup franc # Sur la tête de ma mère # Je trace ma route # Pas la pour leur plaire # Warriorz # Derapage controle # Marseille by Night (feat. Nassi) # Generation no limit (feat. Alonzo & Nassi) # Halla style (feat. Cheb Khalass) # Trinite (feat. Indila) # Force et honneur (feat. Salim Benfoda) # Un sourire cache une larme # Quint flush # Avant de partir # M'zia (feat. Reda Taliani, bonusraita) ==Listasijoitukset== Vuosi Lista Sijoitus 2010 Les Charts 20L'Algérino - Effet miroir lescharts.com Viitattu 23.8.2010 ==Lähteet== Luokka:Vuoden 2010 albumit Luokka:L'Algérinon albumit
Audun Weltzien

Audun Weltzien (s. 3. syyskuuta 1983) on norjalainen suunnistaja ja viestisuunnistuksen MM-mitalisti. Hänen isänsä Eystein Weltzien ja siskonsa Ingunn Hultgreen Weltzien ovat myös suunnistuksen MM-mitalisteja. Seuratasolla hän edustaa IL Tyrvingiä. Weltzien voitti ensimmäisen maailmancupin osakilpailunsa O-Ringenin 2007 pitkällä matkalla. Kesäkuussa 2010 hän voitti Nordic Orienteering Tourin. Trondheimin MM-kilpailuissa 2010 hän voitti viestihopeaa Carl Waaler Kaasin ja Olav Lundanesin kanssa. ==Lähteet== ==Aiheesta muualla== * Audun Weltzienin kotisivut Luokka:Norjalaiset suunnistajat Luokka:Vuonna 1983 syntyneet Luokka:Elävät henkilöt
Ingunn Hultgreen Weltzien

Ingunn Hultgreen Weltzien (s. 19. toukokuuta 1986) on norjalainen suunnistaja ja viestisuunnistuksen MM-mitalisti. Hänen isänsä Eystein ja veljensä Audun Weltzien ovat myös suunnistuksen MM-mitalisteja. Seuratasolla hän edustaa IL Tyrvingiä. Otepään EM-kilpailuissa 2006 Hultgreen Weltzien sijoittui viidenneksi sprintissä. Samana vuonna hän voitti sprintin nuorten maailmanmestaruuden. Seuraavana vuonna aikuisten MM-kilpailuissa Kiovassa hän voitti viestipronssia ja sijoittui kuudenneksi sprintissä. Viestissä hän suunnisti avausosuuden Marianne Andersenin ja Anne Margrethe Hauskenin suunnistaessa muut osuudet. ==Lähteet== Luokka:Norjalaiset suunnistajat Luokka:Vuonna 1986 syntyneet Luokka:Elävät henkilöt
Turkisliike Grünstein

Turkisliike Grünstein on suomalainen turkisliike. Liikkeen perustivat Helsinkiin Jakob ja Olga Grünstein vuonna 1917, sitä jatkoi heidän poikansa Boris Grünstein ja tämän puoliso, muotisuunnittelija Ulla Grünstein. Yritys pysyi Grünsteinin suvussa, kunnes konkurssiuhan jälkeen Raoul Grünstein ryhtyi sen hallituksen puheenjohtajaksi 1995, pelasti sen ja myi velipuolensa Juhani Wariksen kanssa Marimekolle vuonna 2000. Marimekon liiketoiminta keskittyi vielä vuosituhannen vaihteessa vahvasti Suomeen, kun taas Grünstein vei 90 prosenttia tuotteistaan ulkomaille. Marimekolla oli ajatuksena, että yhtiö voisi turkisten kautta laajentaa Venäjän ja Ranskan kaltaisiin maihin, joissa yhtiöillä ei ollut vielä vahvaa jalansijaa. Turkisliike sopi kuitenkin huonosti yhteen Marimekon brändin kanssa. Turkistarhauksen vastustajat ryhtyivät kaupan jälkeen osoittamaan mieltään Marimekkoa vastaan muun muassa kahliutumalla Marimekon liikkeisiin, heittelemällä lentolehtisiä yhtiön muotinäytökseen ja osoittamalla mieltään eduskuntatalolla. Myöhemmin Marimekko sai kritiikkiä myös turkisalan puolustajilta: joulukuussa 2004 Kirsti Paakkanen kertoi Kauppalehti Presson haastattelussa "inohoavansa turkiksia sydämensä pohjasta", mihin turkistarhaajien etujärjestöt vastasivat omalla avoimella kirjeellään. Marimekko myi Grünstein lopulta kokonaan pois vain muutama vuosi yhtiön ostamisen jälkeen. Grünsteinin ostivat Sirpa Lanamäki ja Arja Miettinen, jotka maksoivat turkisliikkeestä 2,3 miljoonaa euroa, sisältäen 1,3 miljoonaa euroa velkaa. Marimekko kirjasi kaupasta 1,2 miljoonan euron tappiot. ==Lähteet== Luokka:Suomalaiset vaatetusalan yritykset
Elizabeth Simmonds

Elizabeth Clare "Lizzie" Simmonds (s. 22. tammikuuta 1991 Lincoln, Yhdistynyt kuningaskunta) on englantilainen uimari, joka on erikoistunut selkäuintiin. Simmonds voitti Palmassa 2006 junioreiden Euroopan-mestaruuden 200 metrin selkäuinnissa sekä oli toinen 100 metrin selkäuinnissa ja 4 × 200 metrin vapaauintiviestissä. Budapestin EM-kilpailuissa 2006 hän ui alkuerissä Britannian 4 × 100 metrin sekauintiviestijoukkueessa, joka voitti lopulta mestaruuden. Saman vuoden lyhyen radan EM-kisoissa Helsingissä hän sai pronssia 200 metrin selkäuinnissa ja 4 × 50 metrin sekauintiviestissä. Melbournen MM-kilpailuissa 2007 hän oli seitsemäs 200 metrin selkäuinnissa. Simmonds sai Antwerpenin junioreiden EM-kilpailuissa 2007 kultaa 100 ja 200 metrin selkäuinnissa, 200 metrin sekauinnissa ja 4 × 100 metrin sekauintiviestissä sekä hopeaa 50 metrin selkäuinnissa ja 4 × 100 metrin vapaauintiviestissä, jonka alkuerissä hän ui. Eindhovenin EM-kilpailuissa 2008 hän ui avausosuuden Britannian kultajoukkueessa 4 × 100 metrin sekauintiviestissä. Saman vuoden Manchesterin lyhyen radan MM-kilpailuissa hän sai hopeaa 200 metrin selkäuinnissa ajalla 2.02,60 ja pronssia 4 × 100 metrin sekauintiviestissä. Simmonds sijoittui Pekingin olympialaisissa 2008 kuudenneksi 200 metrin selkäuinnissa ja sai samassa lajissa pronssia Rijekan lyhyen radan EM-kilpailuissa. Rooman MM-kilpailuissa 2009 hän oli viides 200 metrin ja seitsemäs 100 metrin selkäuinnissa. Budapestin EM-kilpailuissa 2010 hän sai kultaa 200 metrin selkäuinnissa ajalla 2.07,04 ja 4 × 100 metrin sekauintiviestissä, jonka alkuerissä hän ui, sekä hopeaa 100 metrin selkäuinnissa ajalla 1.00.19. Saman vuoden Delhin Kansainyhteisön kisoissa hän oli toinen 200 metrin selkäuinnissa. Shanghain MM-kilpailuissa 2011 hän sijoittui seitsemänneksi 100 ja 200 metrin selkäuinnissa. Lontoon olympialaisissa 2012 hän oli 200 metrin selkäuinnissa neljäs. Simmonds ui Glasgow'n Kansainyhteisön kisoissa 2014 alkuerissä Englannin 4 × 100 metrin sekauintiviestijoukkueessa, joka sai toisella kokoonpanolla finaalissa hopeaa. Saman vuoden Berliinin EM-kilpailuissa hän saavutti hopeaa 200 metrin selkäuinnissa sekä ui alkuerissä Britannian sekauintiviestijoukkueessa, joka oli toisella kokoonpanolla loppukilpailussa kolmas. == Lähteet == Luokka:Brittiläiset uimarit Luokka:Vuonna 1991 syntyneet Luokka:Elävät henkilöt
Trypticon

Trypticon on fiktiivinen hahmo Transformers-universumissa, joka kuuluu pahoihin Decepticoneihin. ==The Transformers== Alkuperäisessä The Transformers-sarjassa Trypticon on valtava taisteluasemaksi muuntautuva Decepticon, joka taisteluasemamuodossaan toimii myös Decepticonien Maan tukikohtana. Trypticon tuhosi Autobottien Arkki-aluksen hylyn ja sen keskustietokoneen, Teletraan 1:n. ==War for Cybertron== Transformers: War for Cybertron -konsolipelissä Trypticon on Decepticonien avaruusasema. Kun Autobotit yrittivät Cybertronin ytimen sammuttua lähteä kotiplaneetaltaan, Megatron jätti Trypticonin varmistamaan, että kaikki Autobotit tuhoutuvat. Jetfire, Air Raid ja Silverbolt estivät Trypticonin aikeet ja pudottivat hänet alas. Iaconissa Optimus Prime, Bumblebee ja Ironhide nujersivat hänet pudottamalla hänet energonaltaaseen. == Aiheesta muualla == *Lisätietoa Trypticonista TFWIKI.Netissä, Transformers-aiheisesta wikiassa Luokka:Decepticonit
Gliese 1214

Gliese 1214 (GJ 1214) on 40 valovuoden päässä sijaitseva punainen kääpiötähti, jolla on eksoplaneetta GJ 1214 b. Planeetta kuuluu massaltaan supermaiden luokkaan, koska sen massa on noin 6.55 Maan massaa. Luokka:M-spektriluokan pääsarjan tähdet Luokka:Planeettajärjestelmät
Kaksoiskirkko

thumb|250px|Pyhän Fransiskuksen basilika on kaksoiskirkko. Kaksoiskirkko on kaksikerroksinen kirkko, jonka molemmissa kerroksissa pidetään jumalanpalveluksia. Yläkirkko oli alkuaan tarkoitettu ylhäiselle kirkkoväelle ja alakirkko rahvaalle. Kaksoiskirkon lähikäsite on kaksikerroksinen kaksoiskappeli, jollaisia rakennettiin etenkin romaanisen arkkitehtuurin aikana palatsien ja linnojen kappeleiksi.Otavan iso tietosanakirja, Otava 1960–1965, hakusana kaksoiskirkko. Tunnetuin kaksoiskirkko on Pyhän Fransiskuksen basilika Assisissa Italiassa.Uusi tietosanakirja, Tietosanakirja oy 1960–1966, hakusana alakirkko. Se rakennettiin Franciscus Assisilaisen muistoksi 1200-luvulla.Uusi tietosanakirja, hakusana Assisi. Alakirkoksi nimitetään myös kirkon alla olevaa maanalaista huonetilaa, kryptaa, jossa pidetään jumalanpalveluksia. Myös ortodoksisia kirkkoja on rakennettu kaksikerroksisina. Sellainen on Laatokan Valamon luostarin pääkirkko. Myös luostarin Kaikkien pyhien skiitan eli Suuren skiintan kirkko on ollut kaksikerroksinen, jossa alakirkkoa käytettiin talvisin ja yläkirkkoa kesäisin. ==Lähteet== Luokka:Kirkkoarkkitehtuuri
Harry Partch

Harry Partch (24. kesäkuuta 1901 Oakland − 3. syyskuuta 1974 San Diego) oli yhdysvaltalainen säveltäjä, muusikko ja instrumentintekijä.About Harry Partch. Harrypartch.com. Viitattu 31.12.2015. Harry Partch kehitti ja rakensi mikrointervalliasteikkoihin pohjaavia soittimia.Harry Partch's Instruments. American Mavericks. Viitattu 31.12.2015. Hän jakoi oktaavin 43 erisuuruiseen osaan, jotka sisälsivät kokonaislukujen 1–12 keskinäiset suhteet. ==Lähteet== ==Aiheesta muualla== *www.harrypartch.com *Centennial of Partch.. Corporeal Meadows Luokka:Yhdysvaltalaiset säveltäjät Luokka:Soitinrakentajat Luokka:Soitinten keksijät Luokka:Vuonna 1901 syntyneet Luokka:Vuonna 1974 kuolleet
Asla Kangasniemi

Asla Tapani Kullervo Kangasniemi (7. kesäkuuta 1946 Inari – 26. kesäkuuta 1992 Pudasjärvi) oli suomalainen jännityskirjailija. Kangasniemi kävi 7 luokkaa oppikoulua. Hän työskenteli elämänsä aikana useissa eri ammatteissa kuten TVL:n mittamiehenä, laturina, porarina, Jäämerellä ammattikalastajana, Helsingissä toimistovirkailijana ja vahtimestarina sekä Rovaniemellä oikolukijana ja toimitusharjoittelijana. Kangasniemi julkaisi 1970-luvulla kaksi Lappiin sijoittunutta vakoiluromaania. == Teoksia == * Jäiset jäähyväiset. WSOY 1972 * Pakkasvarjojen yö. WSOY 1974 == Lähteet == * * Kirjasampo.fi : Asla Kangasniemi * Helsingin kaupunginkirjasto : Kysy mitä vain Luokka:Suomalaiset jännityskirjailijat Luokka:Vuonna 1946 syntyneet Luokka:Vuonna 1992 kuolleet
José Serra

José Serra (s. 19. maaliskuuta 1942, São Paulo) on brasilialainen sosialidemokraattien (PSDB) poliitikko. Hän oli ehdolla Brasilian presidentinvaalissa 2010 jotka hän hävisi. Hän oli puolueen ehdokkaana myös vuonna 2002, jolloin hän hävisi vaalit Luiz Inácio Lula da Silvalle. Hänen varteenotettavin vastustajansa vaaleissa oli työväenpuolueen Dilma Rousseff. Serra vietti vuodet 1964–1978 maanpaossa Boliviassa, Ranskassa, Chilessä ja Yhysvalloissa, Brasiliassa vallinneen sotilasdiktatuurin vuoksi. Hänet valittiin kansanedustajaksi ensimmäistä kertaa vuonna 1986. Vuosina 2005–2006 Serra toimi São Paulon pormestarina ja vuosina 2007–2010 São Paulon osavaltion kuvernöörinä. == Lähteet == == Aiheesta muualla == Luokka:Brasilialaiset poliitikot Luokka:Vuonna 1942 syntyneet Luokka:Elävät henkilöt
Hopeakorvatimali

Hopeakorvatimali (Leiothrix argentauris) on Etelä- ja Kaakkois-Aasiassa sekä Kiinassa tavattava pyrstötimaleihin kuuluva varpuslintu. ==Koko ja ulkonäkö== Kooltaan hopeakorvatimali on 17-18 cm. Lajin selkä ja siivet ovat väriltään oliivinvihreät tai harmaat ja siivissä on myös keltainen ja punainen laikku. Pää on musta lukuun ottamatta silmien takana olevaa hopeanharmaata laikkua. Nokka on väritykseltään keltainen. Kurkku ja niska ovat väriltään kirkkaan punaiset ja keltaiset. Vatsa on linnulla keltainen. Naarashopeakorvatimalin värit eivät ole aivan yhtä kirkkaat kuin koiraalla. Nuoret linnut muistuttavat ulkonäöltään aikuisia. ==Levinneisyys ja elinympäristö== Hopeakorvatimalin levinneisyysalue ulottuu Intian pohjoisosasta itäiselle Himalajalle ja Kiinaan sekä Indokiinan ja etelään Sumatralle ja Malesiaan. Lajin elinympäristöä ovat ainavihannat lehtimetsät, mäntymetsät, pensaikot sekä teeviljelmät ja puutarhat. Hopeakorvatimalin elinympäristöt sijaitsevat yleensä 175-2 000 metrin korkeudella merenpinnasta. ==Elintavat== Hopeakorvatimalit liikkuvat pienissä ryhmissä. Ravintonaan lintu käyttää hedelmiä sekä hyönteisiä, joita se pyydystää ilmasta. Hopeakorvatimalin pesimäkausi kestää huhtikuulta elokuulle. Pesä on kuppimainen ja rakennetaan lehdistä ja sijoitetaan pensaaseen. Naaras munii yleensä neljä munaa. ==Lähteet== Luokka:Pyrstötimalit
Sergei Petrenko

Sergei Petrenko (s. 10. syyskuuta 1968, Harkova) on entinen neuvostoliittolainen jääkiekkoilija. Hänet valittiin Neuvostoliiton ja Venäjän jääkiekon kunniagalleriaan vuonna 1992. Hän voitti jääkiekon olympiakultaa vuonna 1992. Luokka:Neuvostoliittolaiset jääkiekkoilijat Luokka:Venäläiset jääkiekkoilijat Luokka:Venäläiset olympiavoittajat Luokka:Buffalo Sabresin varaamat pelaajat Luokka:Vuonna 1968 syntyneet Luokka:Elävät henkilöt
Vanhustyön keskusliitto

Vanhustyön keskusliitto – Centralförbundet för de gamlas väl ry on maan laajin valtakunnallinen vanhustyön järjestö. Liitto on asiantuntijaorganisaationa mukana vanhustenhuoltoon liittyvässä lainsäädäntö- ja muussa valmistelutyössä. Liitto tekee aktiivisesti yhteistyötä monien sosiaali- ja terveysalan järjestöjen sekä viranomaisten kanssa. Vanhustyön keskusliitto on SOSTEn jäsenjärjestö. Keskusliitto toimii kiinteässä yhteistyössä jäsenyhteisöjensä Jäsenyhteisöt, Vanhustyön keskusliitto kanssa mm. järjestämällä alueellisia koulutus- ja neuvottelupäiviä. Liiton hallintoon osallistuu hallitus- ja valtuustotyöskentelyn kautta laaja valtakunnallisten ja paikallisten asiantuntijoiden joukko. Vanhustyön keskusliitto julkaisee viisi kertaa vuodessa ilmestyvää Vanhustyö-lehteä. Visionsa mukaan Vanhustyön keskusliitto VTKL on maan laajin vanhustyön ja ikääntymisen asiantuntijajärjestö. Liiton tarkoituksena on toteuttaa vanhuuspoliittista vaikuttamista ja jäsenistön edunvalvontaa ikääntyneiden ihmisten ja vanhusten hyvinvoinnin, toimintakykyisyyden ja sosiaalisen turvallisuuden edistämiseksi. Toimintamuotoja: * vaikuttamistoiminta * jäsentoiminta * viestintä * kehittämistoiminta ja koulutus * ystäväpiiri- ja omahoitovalmennustoiminta * asuntojen korjausneuvonta * senioritoiminta * SeniorSurf-toiminta https://www.seniorsurf.fi/ * Vahvike-aineistopankki https://vahvike.fi/ Keskusliiton päätapahtuma on vuosittainen Vanhustenpäivä lokakuun ensimmäisenä sunnuntaina. Sitä seuraava viikko on nimetty Vanhustenviikoksi. ==Historiaa== Vanhustyön järjestötoiminta alkoi 1949, kun perustettiin Vanhainsuojelun keskusliitto – Centralförbundet för de åldrigas väl. Järjestön nimi muutettiin vuonna 1974 nykyiseen muotoonsa Vanhustyön keskusliitto.Historiaa, Vanhustyön keskusliitto, viitattu 28.1.2015 Vuodesta 1991 keskusliiton toimisto on sijainnut Helsingin Malmilla. ==Lähteet== ==Aiheesta muualla== * Vanhustyön keskusliiton kotisivut * Kari Pitkänen: Puoli vuosisataa vanhustyötä - Vanhustyön keskusliitto 50 vuotta, 1999. ISBN 9789518060546. Luokka:Suomalaiset eläkeläisjärjestöt
Havaiji 5-0

Havaiji 5-0 (Hawaii Five-0) on yhdysvaltalainen Havaijille sijoittuva poliisisarja, joka alkoi CBS-kanavalla 20. syyskuuta 2010. Sarja on uusi versio vuosina 1968–1980 esitetystä televisiosarjasta Hawaii Five-O. Uuden sarjan nimessä on O-kirjaimen sijaan nolla. Alkuperäisen version tavoin sarja seuraa erikoisyksikköä, joka perustettiin rikollisuuden torjumiseksi Havaijilla. Sarjan tunnuskappale on Brian Tylerin uudelleensovittama versio Morton Stevensin säveltämästä alkuperäisen sarjan tunnuskappaleesta. Suomessa sarjan oikeudet on ostanut Nelonen, joka on esittänyt sarjaa 2. helmikuuta 2011 alkaen. Sarjan uusintakierros Suomessa alkoi 31. maaliskuuta 2012 Nelosella. Sitä esitetään myös Nelosen omistamalla Jimillä ja Nelonen Primellä. Suomessa sarjaa on näytetty yhdeksänteen tuotantokauteen asti Hero- kanavalla. Havaiji 5-0 on menestynyt erinomaisesti Yhdysvaltojen ja Havaijin markkinoilla. == Rooleissa == == Tuotanto == Elokuussa 2008 CBS ilmoitti julkaisevan uuden Havaiji 5-0 -sarjan esityskaudella 2009–2010. Lokakuussa 2009 showrunneriksi valittiin Peter M. Lenkov ja päärooleihin Alex Kurtzman ja Roberto Orci. Sarjan esittäminen alkoi 20. syyskuuta 2010 Yhdysvalloissa CBS- kanavalla. Sarjan seitsemännen kauden esittäminen aloitettiin yhdysvalloissa syyskuussa 2016. Maaliskuussa 2017 CBS tilasi sarjalle kahdeksannen kauden, jonka esittäminen alkoi syyskuussa 2017. Sarjan finaalijakso esitettiin 3. huhtikuuta 2020. == Soundtrack == Hawaii Five-0: Original Songs from the Television Series -albumi julkaistiin 4. lokakuuta 2011. AllMusic antoi albumille 3 tähteä (). == Crossover jaksot == Havaiji 5-0, Nuori MacGyver ja Magnum P.I. sijoittuu samaan "Lenkov-verse"-universumiin. Havaiji 5-0 ja NCIS: Los Angeles ovat tehneet muutamia crossover-jaksoja, joissa kummankin sarjan hahmoja nähdään toisessa sarjassa. Havaiji 5-0:n väkeä nähdään myös sarjojen Nuori MacGyver ja Magnum P.I. hahmojen seikkailuissa. == Voitetut palkinnot == Vuosi Palkinto Kategoria Ehdokkuus Tulos Viite 2011 BMI Film & TV Award BMI TV Music Award Keith Power ja Brian Tyler Hawaii International Film Festival Mahalo Nui Loa Award Havaiji 5-0 People’s Choice Awards Favorite New TV Drama 2013 BMI Film & TV Award BMI TV Music Award Keith Power ja Brian Tyler TV Guide Award Favorite Bromance Alex O'Loughlin ja Scott Caan 2015 SOCAN Awards International TV Series Music Keith Power 2016 BMI Film & TV Awards BMI TV Music Award 2017 SOCAN Awards International TV Series Music == Lähteet == == Aiheesta muualla == * Virallinen sivusto (CBS) * Virallinen sivusto (TNT) * Virallinen sivusto (Nelonen) * Luokka:2010-luvun yhdysvaltalaiset draamasarjat Luokka:2010-luvun yhdysvaltalaiset rikossarjat Luokka:2020-luvun yhdysvaltalaiset draamasarjat Luokka:2020-luvun yhdysvaltalaiset rikossarjat Luokka:Seulonnan keskeiset artikkelit Luokka:CBS:n televisio-ohjelmat
Guillaume de Beaujeu

Guillaume de Beaujeu oli Temppeliherrojen 21. suurmestari vuodesta 1273 vuoteen 1291 saakka, jolloin hän sai surmansa Akkon piirityksessä. Guillaume de Beaujeu oli Pouillen alueen komentaja, eli hän ei ollut Pyhällä maalla, kun hänet valittiin ritarikunnan suurmestariksi 13. toukokuuta 1273.Les Templiers, une chevalerie chrétienne au Moyen Âge, Alain Demurger, 2005, Seuil, s. 611. Hän saapui Akkon linnoituskaupunkiin vasta seuraavan vuoden aikana. Kaupunki oli tuolloin lähes ainoa kristittyjen tukikohta Pyhällä maalla. Vuonna 1291 Egyptin sulttaani Kalil Ascarf piiritti Akkon linnoitusta ja tässä puolustustaistelussa Guillaume de Beaujeu osoitti loistavat sotilaalliset kykynsä ja suurta rohkeutta. Hän kuitenkin kohtasi myös kuolemansa linnoituskaupungin muureilla.Steven Runciman: A history of the Crusades 3, s. 373–374. Penguin Books, 1987. ISBN 9780140137057 Hänen edeltäjänsä ritarikunnan suurmestarina oli Thomas Bérard ja seuraajansa Thibaud Gaudin. ==Lähteet== Luokka:Temppeliherrain ritarikunnan suurmestarit Luokka:Syntymävuosi tuntematon Luokka:Vuonna 1291 kuolleet
Sinfonia nro 4 (Bruckner)

Anton Brucknerin neljännestä sinfoniasta Es-duuri (WAB 104) käytetään nimitystä Romanttinen. Teoksen ensimmäinen esitys Wienissä vuonna 1880 Hans Richterin johdolla oli menestys. Bruckner uudisti sen alkuperäistä versiota (1874) muun muassa korvaamalla alkuperäisen scherzon nykyisin tunnetummalla metsästysaiheisella ja alkuperäisen finaalin uudella "Volkfestiksi" nimetyllä. Finaali kuitenkin korvattiin parin vuoden kuluttua jälleen vähemmän ohjelmallisella. Säveltäjä teki laajoja muutoksia myös kahteen ensimmäiseen osaan. Näistä muutoksista syntynyt vuosien 1878–1880 versio on nykyisin tunnetuin ja esitetyin. Brucknerin oppilaat toteuttivat myöhempiä muutoksia vuosien 1887–1888 versiossa,Allmusic.com: Symphony No. 4 in E flat ("Romantic"), WAB 104 jota Wilhelm Furtwängler suosi.Bruckner: Sinfonia nro 4 - HS.fi - Levyt Säveltäjä hahmotteli teostaan ohjelmallisesti, mikä erottaa sen hänen muista sinfonioistaan. Lisänimi Romanttinen viittaa tutkijoiden mukaan keskiaikaiseen romanssiin.Orchestral Notes: Bruckner Symphony No. 4: An Interview with Jennifer Montone == Osat == # Bewegt, nicht zu schnell # Andante, quasi allegretto # Scherzo. Bewegt - Trio: Nicht zu schnell # Finale: Bewegt, doch nicht zu schnell == Kokoonpano == Teoksen esittävään kokoonpanoon kuuluu kaksi huilua, kaksi oboea, kaksi klarinettia, kaksi fagottia, neljä käyrätorvea, kolme trumpettia, kolme pasuunaa, patarummut ja jouset. Vuoden 1878 muutosten jälkeen soittimiin kuuluu lisäksi bassotuuba. Vuonna 1889 julkaistussa partituurissa oli osuudet myös kolmannelle huilulle (piccolo) ja lautasparille. == Lähteet == == Aiheesta muualla == * IMSLP: Symphony No.4 in E-flat major 'Romantic' (Bruckner, Anton) (nuotteja) Luokka:Anton Brucknerin teokset Luokka:Sinfoniat Luokka:1870-luvun musiikkiteokset Luokka:1880-luvun musiikkiteokset
Romanttinen sinfonia

Romanttinen sinfonia on: * Romantiikan aikakauden sinfonia * Anton Brucknerin neljännen sinfonian lisänimi
Kangasniemi (täsmennyssivu)

Kangasniemi tarkoittaa seuraavia: * Kangasniemi, kunta Etelä-Savossa * Kangasniemi, seuraavien suomalaisten henkilöiden sukunimi: ** Aatu Kangasniemi (s. 2006), moukarinheittäjä ja kuulantyöntäjä ** Antti Kangasniemi (s. 1985), jääkiekkoilija ** Asla Kangasniemi (1946–1992), jännityskirjailija ** Emil Kangasniemi (s. 2002), jääkiekkoilija ** Erkki Kangasniemi (s. 1945), Opetusalan Ammattijärjestön OAJ:n puheenjohtaja, kouluneuvos ** Iikka Kangasniemi (s. 1995), jääkiekkoilija ** Kaarlo Kangasniemi (s. 1941), painonnostaja ja olympiavoittaja ** Kauko Kangasniemi (1942–2013), painonnostaja, Kaarlo Kangasniemen veli ** Lauri Kangasniemi (s. 1990), kristillisdemokraattinen poliitikko ** Mauno Kangasniemi (1924–2017), Vaasan läänin maaherra 1978–1991 ** Mirja Kangasniemi (ent. Järvenpää, s. 1962), seitsenottelija ** Miska Kangasniemi (s. 1975), jääkiekkoilija ** Okko Kangasniemi (s. 2000), jääkiekkoilija, Ilkka Kangasniemen veli ** Taisto Kangasniemi (1924–1997), painija ** Tapio Kangasniemi (s. 1979), lentopalloilija ** William Kangasniemi (s. 1996), jääkiekkoilija. Luokka:Luettelot henkilöistä sukunimen mukaan
ORP Orzeł

ORP Orzeł on ollut kolmen Puolan merivoimien aluksen nimenä: *ORP Orzeł (1938) Orzeł-luokan sukellusvene *ORP Orzeł (1962), Whiskey-luokan sukellusvene *ORP Orzeł (1986), Kilo-luokan sukellusvene.
Sinfonia nro 7 (Bruckner)

Anton Bruckner sävelsi seitsemännen sinfoniansa E-duuri (WAB 107) vuosina 1881–1883 ja uudisti sitä vielä 1885. Sinfonia on omistettu Baijerin kuninkaalle Ludvig II:lle, ja siihen viitataan joskus lisänimellä Lyyrinen. Arthur Nikisch johti sen kantaesityksen Leipzigissa 30. joulukuuta 1884. == Osat == # Allegro moderato # Adagio. Sehr feierlich und sehr langsam # Scherzo. Sehr schnell # Finale. Bewegt, doch nicht schnell == Historia == Teokseen tehtiin joitain muutoksia kantaesityksen jälkeen, mutta ennen kuin teos julkaistiin ensimmäistä kertaa Gutmannin laitoksena vuonna 1885. Muutokset koskevat enimmäkseen tempoa ja orkestrointia. Nikisch, Franz Schalk ja Ferdinand Löwe vaikuttivat merkittävästi vuoden 1885 laitokseen. Kantaesityksessä käytetty vuoden 1883 versio on julkaisematon. Alkuperäisversion sisältöä ei tunneta tarkoin, koska säilyneeseen käsikirjoitukseen on merkitty myös myöhempiä muutoksia. Robert Haas pyrki vuoden 1944 laitoksessaan poistamaan teoksesta Nikischin, Schalkin ja Löwen esittämät muutokset. Hitaaseen osaan ei tässä versiossa kuulu symbaaleja, triangelia eikä patarumpuja. Haasin mukaan Bruckner ei itse halunnut käyttää niitä. Tutkija Benjamin Korstvedt kuitenkin pitää väitettä epäuskottavana. Leopold Nowakin laitoksessa (1954) lyömäsoittimet ovat mukana soittimistossa; Nowak piti ennallaan suurimman osan Gutmannin laitoksen muutoksista. Verein für musikalische Privataufführungenia varten Arnold Schönberg opiskelijoineen ja kumppaneineen sovitti sinfonian kamariyhtyeelle vuonna 1921. Vereinin toiminta loppui ennen kuin esitystä ehdittiin järjestämään, joten kantaesitys kuultiin vasta yli kuudenkymmenen vuoden kuluttua. Brucknerin seitsemännen sinfonian ensimmäisen kaupallisen levytyksen (1924) johti Oskar Fried Polydorille. Teoksen hidas osa esitettiin 1. toukokuuta 1945 Saksan radiossa ennen ilmoitusta Adolf Hitlerin kuolemasta.New Jersey Performing Arts Center Adagio on sävelletty Richard Wagnerin muistoksi.Bruckner in Vienna - A turning point == Kokoonpano == * 2 huilua * 2 oboea * 2 A-klarinettia * 2 fagottia * 4 F-käyrätorvea * 3 F-trumpettia * 3 pasuunaa * 4 Wagner-tuubaa (2 B-tenoria, 2 F-bassoa) (korvataan joskus eufoniumeilla) * tuuba * patarummut * symbaalit * triangeli * jouset == Lähteet == == Aiheesta muualla == * IMSLP: Symphony No.7 in E major (Bruckner, Anton) (nuotteja) Luokka:Anton Brucknerin teokset Luokka:Sinfoniat Luokka:1880-luvun musiikkiteokset
Blackout (Transformers)

Blackout on kuvitteellinen robotti Transformers-universumissa. ==The Transformers== Blackout ei esiintynyt animaatiosarjassa tai sarjakuvassa lainkaan, mutta hänestä tehtiin lelu, joka yhdistyy Spaceshot-nimisen Decepticonin kanssa B-1B Lancer-pommikoneeksi. ==Unicron-trilogia== ===Transformers: Armada=== Transformers: Armadassa Blackout oli Mini-Con, joka työskentelee Decepticon Demolishorille. ===Transformers: Energon=== Transformers: Energonissa Blackout kuuluu Barricaden johtamaan Destruction- ryhmään, joka muistuttaa Generation 1:n Combaticoneja. Blackout muodostaa Bruticus Maximuksen oikean jalan. Lisäksi Alpha Q loi Terrorconin jolle annattiin myös nimeksi Blackout. ==Elokuvasarja== ===Transformers (2007)=== Michael Bayn ohjaamassa Transformers-elokuvassa Blackout nähtiin jo alussa. Hän hyökkäsi Qatarissa SOCCENT-tukikohtaan etsiäkseen tietoja Allsparkin sijainnista Yhdysvaltojen sotilasverkon kautta. Yritys epäonnistui, koska sotilaat katkaisivat virrat tietokoneista. Hän kuitenkin huomasi miten kapteeni William Lennoxin johtama ryhmä pakeni, joten hän lähetti apurinsa, Scorponokin heidän peräänsä. Seuraavan kerran Blackout nähtiin vasta Mission Cityssä, jossa hän sai surmansa, kun Lennox ampui häntä rintaan samalla kun F-22 Raptorit tulittivat häntä. ===Transformers: Kaatuneiden kosto=== Vaikka Blackout ei esiinny elokuvassa Transformers: Kaatuneiden kosto, siinä esiintyy hänen näköisensä Decepticon nimeltä Grindor. ==Transformers: Animated== Transformers: Animatedissa Blackout nähtiin vain lyhyesti kolmannen kauden alussa, jossa hän kuului Strikan johtamaan Ryhmä Chaariin ja oli myös yksi suurikokoisimmista Decepticoneista.Transformers: Animated 3. kauden jaksot 1–3, "TransWarped" == Ääninäyttelijät == Vuodet Näyttelijät Sarjat Konsolipelit 2007 Noah Nelson Transformers: The Game 2009 Bumper Robinson Transformers: Animated == Lähteet == == Aiheesta muualla == *Blackout Transformers-wikissä Luokka:Decepticonit Luokka:Mini-Conit
Sinfonia nro 1 (Bruckner)

Anton Brucknerin sinfonia nro 1 c-molli oli ensimmäinen sinfonia, jonka säveltäjä katsoi esityskelpoiseksi. Hän sävelsi sen f-molli-sinfoniansa (Studiensymphonie) jälkeen, mutta ennen ns. 0. sinfoniaansa. Hän omisti teoksensa Wienin yliopistolle saatuaan kunniatohtorin arvon vuonna 1891. Bruckner itse antoi teokselleen kutsumanimen Das kecke Beserl (sähäkkä naikkonen). == Osat == # Allegro # Adagio # Scherzo: Lebhaft – Trio: Langsam # Finale: Bewegt und feurig == Historia == Bruckner sävelsi sinfonian alkuperäisversion Linzissä ja johti sen kantaesityksen siellä vuonna 1868. Versio on saatavilla William Carraganin painoksena, ja sen on levyttänyt Georg Tintner. Vuoden 1877 uudistettu versio, Linzin-versio, on tehty nimestään huolimatta Wienissä. Se on saatavilla Robert Haasin (1935) ja Leopold Nowakin (1953) laitoksina. Useimmat levytykset – muiden muassa Eugen Jochumin ja Sächsische Staatskapelle Dresdenin kuuluisa tulkinta – pohjautuvat näihin kahteen editioon. Wien-nimellä tunnettu vuoden 1891 versio eroaa huomattavasti aiemmista. Se on saatavilla Günther Broschen julkaisemana (1980). Muiden muassa Riccardo Chailly, Gennadi Roždestvenski ja Günter Wand ovat levyttäneet sen. Cyrill Hynais'n laitos vuodelta 1893 on ensimmäinen julkaistu. Se on hyvin lähellä vuoden 1891 versiota. Koko sinfonia levytettiin kaupallisesti ensimmäistä kertaa Volkmar Andreaen johdolla vuonna 1950. Levytyksellä käytettiin ensimmäistä julkaistua versiota. == Kokoonpano == * 2 huilua (toisessa osassa 3 huilua) * 2 oboea * 2 klarinettia * 2 fagottia * 4 käyrätorvea * 2 trumpettia * 3 pasuunaa * patarummut * jouset == Aiheesta muualla == * IMSLP: Symphony No.1 in C minor (Bruckner, Anton) (nuotteja) Luokka:Anton Brucknerin teokset Luokka:Sinfoniat Luokka:1860-luvun musiikkiteokset
Dekker

Dekker on hollanninkielinen sukunimi, joka on muun muassa seuraavilla henkilöillä: * Anouk Dekker (s. 1986), alankomaalainen jalkapalloilija * Carl Dekker, australialainen monen kirjailijan yhteinen nimimerkki * Desmond Dekker (1941–2006), jamaikalainen ska- ja reggaelaulaja ja sanoittaja * Eduard Dekker, Multatuli (1820–1887), alankomaalainen siirtomaavirkamies ja kirjailija * Erik Dekker, oik. Hendrik Dekker (s. 1970), alankomaalainen maantiepyöräilijä * Femke Dekker (s. 1979), alankomaalainen soutaja * Inge Dekker (s. 1985), alankomaalainen uimari ja olympiavoittaja * Laura Dekker (s 1995), alankomaalainen yksinpurjehtija * Nynke Dekker (s. 1971), alankomaalainen fyysikko ja biofysiikan professori * Ron Dekker (s. 1966), alankomaalainen uimari * Ted Dekker (s. 1962), indonesialais-yhdysvaltalainen kirjailija * Thomas Dekker (n. 1572–1632), englantilainen runoilija ja näytelmäkirjailija * Thomas Dekker (s. 1984), alankomaalainen maantiepyöräilijä * Thomas Dekker (s. 1987), yhdysvaltalainen näyttelijä ja muusikko * Thomas Leighton Decker (1916–1978), sierraleonelainen kielitieteilijä, runoilija ja toimittaja. == Katso myös == * Decker Luokka:Sukunimet
Seututie 952

Seututie 952 eli Unarintie on seututie, joka vie Rovaniemen Meltauksesta Unarin kautta Vaalajärveen. Tie on osittain päällystetty asfaltilla ja osittain soralla. 952 Luokka:Rovaniemen liikenne Luokka:Sodankylän liikenne
Decker

Decker on muun muassa seuraavien henkilöiden sukunimi: * Alonzo G. Decker (1854–1956), toinen Black & Decker -yhtiön perustajista * Brianna Decker (s. 1991), yhdysvaltalainen jääkiekkoilija * Franz-Paul Decker (1923–2014), saksalais-kanadalainen kapellimestari * Jorel Decker, J-Dog (s. 1984), yhdysvaltalainen artisti ja lauluntekijä * Mary Decker (s. 1958), yhdysvaltalainen kestävyys- ja keskimatkojen juoksija * Theodor Decker (1838–1899), suomalainen arkkitehti == Katso myös == * Dekker
Patrik Berger

Patrik Berger (s. 10. marraskuuta 1973 Praha, Tšekkoslovakia) on tšekkiläinen entinen jalkapalloilija. 185 senttimetriä pitkän Bergerin pelipaikka oli vasen laitalinkki. Hän pelasi urallaan kotimaansa lisäksi Saksassa ja Englannissa. Pisimpään hän edusti englantilaista Liverpoolia. Berger lopetti peliuransa vuonna 2010. Berger aloitti jalkapallon Sparta Prahassa, mutta solmi ensimmäisen ammattilaissopimuksensa paikalliskilpailija Slavian kanssa vuonna 1991. Vuonna 1995 Ottmar Hitzfeld hankki hänet Saksaan, Borussia Dortmundiin, 500 000 punnan siirtokorvausta vastaan. Dortmund voitti Saksan-mestaruuden ja Supercupin, mutta Berger sai peliminuutteja lähinnä vaihtopelaajana. Seuraavana kesänä Liverpool kiinnostui Bergeristä hänen onnistuttuaan hyvin EM-kisoissa, joissa hän teki muun muassa maalin rangaistuspotkusta loppuottelussa. Elokuussa 1996 siirto varmistui ja Liverpool maksoi Dortmundille 3,25 miljoonaa puntaa. Englannin Valioliigassa Berger teki ensiesiintymisensä 7. syyskuuta ottelussa Southamptonia vastaan. Berger pelasi hyvin alusta lähtien, ja hänet valittiin liigan syyskuun parhaaksi pelaajaksi. Toisella kaudella Berger sai vähemmän vastuuta, ja hän ajautui riitoihin valmentaja Roy Evansin kanssa. Evans kritisoi Bergeriä huonoksi joukkuepelaajaksi ja ilmoitti julkisesti haluavansa myydä hänet Bergerin kieltäydyttyä vaihtopelaajan roolista Boltonia vastaan pelatussa ottelussa maaliskuussa 1998. Bergerin agentti kertoi medialle, että Benfica, Roma ja nimeämättömät espanjalaisseurat olivat kiinnostuneita hankkimaan Bergerin. Gérard Houllierin nimitys Liverpoolin uudeksi valmentajaksi sai kuitenkin Bergerin pysymään seurassa. Houllierin ensimmäisellä kaudella Berger oli jälleen Liverpoolin runkopelaajia. Seuraavalla kaudella loukkaantuminen marraskuussa 2000 vei ison osan kaudesta, mutta Berger palasi kentille maaliskuussa 2001. Loukkaantumiset kuitenkin jatkuivat, mikä vähensi Bergerin peliaikaa. Tämä taas johti päätökseen jättää Liverpool, kun sopimus seuran kanssa kesällä 2003 päättyi. Entinen jalkapalloilija Jan Berger on Bergerin setä. == Lähteet == Luokka:Tšekkiläiset jalkapalloilijat Luokka:Tšekkoslovakialaiset jalkapalloilijat Luokka:Vuonna 1973 syntyneet Luokka:Elävät henkilöt
Mixmaster

Mixmaster on Transformers-universumissa esiintyvä Decepticon. Hasbron luoma hahmo esiintyi ensimmäisen kerran vuonna 1984 The Transformers -animaatiosarjassa. ==The Transformers== Mixmaster kuului ensimmäisessä Transformers-sarjassa Constructiconien ryhmään, jotka loivat Cybertronissa Crystal Cityn, mutta nykyään ovat osa Megatronin joukkoja. Hän on ryhmänsä kemisti ja sementinsekoittaja. ==Transformers: Animated== Transformers: Animatedissa Mixmaster oli alun perin tavallinen sementtiauto kun jaksossa "Uusia ystäviä" hän ja Scrapper heräsivät henkiin Ikikipinän sirujen vaikutuksesta. ==Elokuvasarja== ===Transformers: Kaatuneiden kosto=== Transformers: Kaatuneiden kostossa Mixmaster esiintyy vain parissa kohtauksessa. Ensin hän auttaa muita Constructiconeja Megatronin elvytyksessä. Sitten hänet nähdään myös Egyptissä taistelemassa Autobotteja ja NESTin sotilaita vastaan. Mixmaster kuoli, kun Jetfire iski häneltä kirveellään pään irti. Mixmaster muuntautuu Mackin valmistamaksi sementtimyllyrekaksi. Samanlainen ajoneuvo muuntautuu myös Devastatorin pääksi. ====Transformers: Dark of the Moon -videopeli==== Transformers: Dark of the Moon -pelissä Mixmaster esiintyy pomovastuksena kampanjan toisessa tasossa. == Hahmoa näytelleet == Vuodet Näyttelijät Sarjat Videopelit 1985-1986 Frank Welker The Transformers 2008-2009 Jeff Bennett Transformers: Animated 2011 Dave Boat Transformers: Dark of the Moon == Aiheesta muualla == *Lisätietoa Mixmasterista TFWIKI.Netissä, Transformers-aiheisesta wikiassa Luokka:Decepticonit
Scrapper

Scrapper on Transformers-universumissa esiintyvä Decepticon. Hasbron luoma hahmo esiintyi ensimmäisen kerran vuonna 1984 The Transformers -animaatiosarjassa. == The Transformers == Scrapper on ensimmäisessä Transformers-sarjassa Constructiconien ryhmän johtaja. Constructiconit loivat Cybertronissa Crystal Cityn, mutta nykyään ovat osa Megatronin joukkoja. == Transformers: Animated == Transformers: Animatedissa Scrapper oli alun perin tavallinen kaivinkone kun jaksossa "Uusia ystäviä" hän ja Mixmaster heräsivät henkiin Ikikipinän sirujen vaikutuksesta. == Elokuvasarja == === Transformers: Kaatuneiden kosto === Elokuvassa Transformers: Kaatuneiden kosto Scrapper esiintyy vain Egyptin lopputaistelussa ja siellä saa surmansa Operaatio Tulimyrskyssä, kun F-16 Fighting Falcon -hävittäjät tulittavat häntä. Kohdassa, jossa Decepticonit sukelsivat Laurentian Vajoamaan elvyttämään Megatronia, esiintyvä Scrapperin näköinen Decepticon ei ole Scrapper, vaan joku eri hahmo, sillä tämä hahmo tapetaan, jotta Megatronin haarniskaan saataisiin uusia osia. Scrapper muuntautuu Caterpillar 992G-kuormaajaksi. Samanlainen ajoneuvo muuntautuu myös Devastatorin oikeaksi käsivarreksi. === Transformers: Kuun pimeä puoli === Elokuvassa Transformers: Kuun pimeä puoli yksi Chicagoon hyökänneistä Decepticoneista oli identtinen Scrapperin kanssa ja sai surmansa Optimus Primen käden kautta. === Transformers: Viimeinen ritari === Elokuvassa Transformers: Viimeinen ritari esiintyy Autobotti nimeltä Trench, joka on identtinen Scrapperin kanssa. Trench piileskeli useiden Optimus Primen riveissä aiemmin taistelleiden Autobottien tavoin Cade Yeagerin ja Jimmyn romuttamolla Etelä-Dakotassa. == Hahmoa näytelleet == Vuodet Näyttelijät Sarjat 1985–1986 Michael Bell The Transformers 2008–2009 Tom Kenny Transformers: Animated == Aiheesta muualla == *Lisätietoa Scrapperista TFWIKI.Netissä, Transformers-aiheisesta wikiassa Luokka:Decepticonit
Pilleus

Pilleus tai pilos oli antiikin Roomassa ja Kreikassa käytetty matkahattu. Se oli yleensä valmistettu huovasta, villasta tai nahasta, ja muodoltaan se oli pyöreä, ylöspäin suippeneva, hieman kartiomainen. Muinaisen Kreikan asukkaille matkahatussa esiintyvä ihminen tiedettiin matkustavaiseksi ja siten taiteessa sillä oli symbolista merkitystä eli sitä käytettiin ilmaisemaan esitetyn henkilön matkalla oloa. Esimerkiksi Hermes, kulkevien ihmisten suojelija, kuvattiin usein matkahattu päässään.Prag, J.: An Arcadian enigma. Andante Travels, 2010. Lakkia käytettiin alemman sosiaaliluokan piirissä lähinnä Saturnalia-juhlien ja orjien vapautuksen aikaan. Pilleus sai vapauslakin merkityksen Caesarin murhan jälkeen, kun sitä käytettiin aiheena symboloimaan vapautta Brutuksen lyöttämissä kolikoissa. Vapaiden orjien päähineenä se liitettiin vapauden Libertas-jumalattareen.Yates, James. Entry "Pileus" in William Smith's A Dictionary of Greek and Roman Antiquities (John Murray, London, 1875). Korostukset lisätty. == Katso myös == * Fryygialaismyssy == Lähteet == Luokka:Päähineet
Pohjoismaiden Suomen instituutti

Pohjoismaiden Suomen instituutti (Nifin) oli Pohjoismaiden ministerineuvoston alaisuuteen kuuluva pohjoismainen kulttuuri-instituutti. Instituutin tehtävänä oli levittää tietoa ja herättää kiinnostusta Pohjoismaita ja pohjoismaista kulttuuria kohtaan Suomessa sekä välittää tietoa Suomesta ja suomalaisesta kulttuurista muualle Pohjolaan. Lisäksi Nifin toimi yhteistyössä muiden pohjoismaisten instituuttien kanssa ja loi monikulttuurista yhteistyötä Pohjoismaiden sekä Pohjolan naapurimaiden välille. Nifin ylläpiti pohjoismaista erikoiskirjastoa. Kirjaston kokoelmista löytyi noin 16 000 nimikettä kauno- ja tietokirjallisuutta sekä av-materiaalia. Nifinin keskeisiä toimintamuotoja olivat mm. kirjallisuuteen, elokuviin, ajankohtaisiin yhteiskuntakysymyksiin, musiikkiin tai johonkin muuhun erityiseen teemaan liittyvät ohjelmaillat. Nifin järjesti myös seminaareja ja luentoiltoja sekä julkaisee materiaalia Pohjoismaista ja pohjoismaisista kielistä niin verkossa kuin painetussakin muodossa. Nifin järjesti paljon ohjelmaa lapsille ja nuorille, ja yhteistyötä tehtiin myös monien eri organisaatioiden kanssa. Vuonna 1997 perustettu Nifin sijaitsi Helsingin keskustassa, Kaisaniemenkatu 9:ssä, Pohjoismaiden Investointipankin talossa. Vuonna 2012:n lähtien instituutti toimii uudella nimella: Pohjoismainen kulttuuripiste ==Katso myös== * Ahvenanmaan Pohjola-instituutti * Grönlannin Pohjola-instituutti * Reykjavikin Pohjolan-talo ==Aiheesta muualla== *- Pohjoismainen kulttuuripiste * Pohjoismaiden ministerineuvosto luokka:Kansainväliset järjestöt Luokka:Pohjoismaiset järjestöt luokka:Diplomatia Luokka:Pohjoismainen kulttuuri
Tuomitun kosto

Tuomitun kosto (Cape Fear) on J. Lee Thompsonin ohjaama yhdysvaltalainen psykologinen trilleri vuodelta 1962. Martin Scorsese teki siitä uudelleenfilmatisoinnin Cape Fear, joka julkaistiin vuonna 1991. == Rooleissa == == Kohtelu Suomessa == Valtion elokuvatarkastamo kielsi elokuvan (ikärajamääritys KK - Kokonaan kielletty) vuonna 1961. Täyskielto jatkui uusintatarkastuksessa 1967, kun suurta määrää elokuvia arvioitiin uudelleen tarkastamon johdon vaihduttua huhtikuussa 1966 ja levittäjien ajatuksissa oli mahdollisuus sensuurin lieventymisestä. Tarkastamo heltyi vasta uusintarkastuksessa 1969, jolloin elokuva myös sai virallisen ensi-iltansa Suomessa. == Lähteet == Luokka:Vuoden 1962 yhdysvaltalaiset elokuvat Luokka:Yhdysvaltalaiset mustavalkoelokuvat Luokka:Yhdysvaltalaiset psykologiset jännityselokuvat Luokka:Yhdysvaltalaiset romaaneihin perustuvat elokuvat Luokka:J. Lee Thompsonin ohjaamat elokuvat Luokka:Kokonaan kielletyt elokuvat Suomessa
ORP Gryf (1936)

ORP Gryf () oli Puolan laivaston miinalaiva toisen maailmansodan alussa ennen uppoamistaan. == Valmistus == Alus tilattiin 11. toukokuuta 1934 Ranskasta Le Havresta Chantiers et Ateliers Augustin Normandilta, missä köli laskettiin 14. marraskuuta 1934. Alus laskettiin vesille 29. marraskuuta 1936 ja valmistui 27. helmikuuta 1938.Gardiner, Robert s. 350-351 == Palvelus == Gryf lähti 1. syyskuuta 1939 yhdessä kuuden miinanraivaajan kanssa Gdynian laivastotukikohdasta epäonniseen operaatio Rurkaan, jossa oli tarkoitus miinoittaa Gdańskin lahden sisääntuloreitit. Alukselle kuormattiin miinat, minkä jälkeen osasto matkasi Helin niemimaalle suojanaan ORP Wicher sekä kaksi tykkivenettä. Matkalla alusten kimppuun hyökkäsi 33 Saksan ilmavoimien Junkers Ju 87 -syöksypommittajaa, jolloin alus vaurioitui useista lähelle osuneista pommeista. Aluksella sai surmansa 22 miehistönjäsentä mukaan lukien aluksen päällikkö. Alukselta heitettiin mereen sytyttimettömät miinat, minkä jälkeen se palasi Heliin. Alus joutui sotasatamassa ilmatorjuntatehtäviin, kunnes se joutui 3. syyskuuta Wicherin kanssa Saksan laivaston hävittäjien Z1 Leberecht Maassin ja Z9 Wolfgang Zenkerin kohteeksi. Puolalaiset alukset ja rannikkotykistö vastasivat hyökkääjien tuleen. Gryf osui ainakin kerran Leberecht Maassiin surmaten neljä saksalaista merisotilasta, mutta se itse vaurioitui lievästi yhdestä osumasta. Myöhemmin samana päivänä Saksan ilmavoimien lentokoneet pommittivat alusta vaurioittaen sitä pahoin, minkä seurauksena se upposi satamaan. Alus syttyi 5. syyskuuta tuleen ja kaksi takimmaista tykkitornia siirrettiin maihin rannikkotykistöksi. Tykit saatiin toimintakuntoon vasta 30. syyskuuta eli juuri ennen antautumista. Saksalaiset nostivat aluksen marraskuussa 1939 ja siirsivät sen rantaan lähelle Jastarniaa, jossa sitä käytettiin tykistönmaalina. Toisen maailmansodan päätyttyä Puolan ilmavoimat käyttivät aluksen hylkyä maalinaan, kunnes 1957 tehtiin päätös hylyn nostamisesta. Vuonna 1960 alus oli romutettu. ==Lähteet== * === Viitteet === Luokka:Puolan merivoimien miinalaivat Luokka:Puolalaiset toisen maailmansodan miinalaivat
Liivinmaanlintukoira

Liivinmaanlintukoira () eli liivinmaanseisoja (Livländischer Vorsteher) on virolainen koirarotu. Sen paikallinen jalostus alkoi 18.–19. vuosisadalla ja pointterin arvellaan olleen sen tärkein kantarotu. Se on kookas, virtaviivainen ja tyypiltään melko yhtenäinen. Luokka:FCI:n ulkopuoliset rodut Luokka:Seisojat Luokka:Balttilaiset koirarodut
ORP Gryf

ORP Gryf on ollut kolmen Puolan merivoimissa palvelleen aluksen nimenä: *ORP Gryf (1936), miinalaiva *ORP Gryf (1957), Hansa-luokan koululaiva *ORP Gryf (1976), Wodnik-luokan koululaiva.
Otobreda 76 mm

Otobreda 76 mm on italialaisen Otobreda-yhtymän valmistama laivatykki. Se perustuu aiempaan Oto Melaran 76/62 mm Allargato-tykkiin, joka oli suurempi ja raskaampi sen tulinopeus oli hitaampi. Ajoneuvoon asennettava versio sai nimen Otomatic, jolloin kyseessä oli liikkuva ilmatorjunta-ajoneuvo, mutta sen tuotantoa ei kuitenkaan aloitettu. Otobreda 76:n tulinopeus on hyvin suuri, jolloin sen kranaattiryöpyllä voidaan torjua ohjuksia lähietäisyydeltä. Luonnollisesti myös tavanomainen ilmatorjunta, pintamaalien ja maakohteiden tulittaminen on mahdollista. Tykille on saatavilla muun muassa panssarinläpäisy- ja sirpalekranaatteja. Tykin tornia on kehitetty viime vuosien aikana vaimentamaan sen aiheuttamaa tutkaheijastusta. Tykkijärjestelmä soveltuu asennettavaksi verrattain pieniin sota-aluksiin kuten korvetteihin ja vartiolaivoihin. Tykkimalli on laajasti käytössä 53:n valtion merivoimissa. Se on valittu myös modernien italialais-ranskalaisten Horizon- ja FREMM -luokkien tykkikalustoksi. Super Rapid on versio jonka tulinopeus on nostettu 120:een laukaukseen minuutissa ja äärikantamaa kasvatettu 30 kilometriin. ==Tekniset tiedot== *Palveluskäyttöön: 1964 *Valmistaja: Oto Melara, vuodesta 2001 alkaen Otobreda *Kaliiperi: 76 mm eli 3″ *Putken pituus: 62 kaliiperia eli 4 724,4 mm *Paino: 7,5 tonnia (tyhjänä) *Kääntöympyrä: 360° *Vaakasuuntausnopeus: keskimäärin 60 °/s (kiihtyvyys: 72 °/s²) *Pystysuuntaus: -15°/+85° *Pystysuuntausnopeus: 35 °/s (kiihtyvyys: 72 °/s²) *Tulinopeus: 85 ls/min (Compact) 120 ls/min (Super Rapid) *Kantama: 20 km (Compact) 30 km (Super Rapid) *Kranaatti: 76 × 900 mm patruunalaukaus, massa 12,34 kg *Ammuksen lähtönopeus 925 m/s Luokka:Laivatykit Luokka:Konetykit Luokka:Irlannin laivasto
Jalkapallovalmentajakoulu

Jalkapallovalmentajakoulu (JVK) on Suomen Palloliiton valiotason jalkapallovalmentajakurssi. Kurssin suorittaminen johtaa jalkapallovalmentajatutkintoon (JVT), joka on vaatimuksena Suomen miesten korkeimmalla sarjatasolla Veikkausliigassa valmentamiseen oikeuttavan valiolisenssin saamiseen. JVK järjestettiin ensimmäisen kerran 1980-luvun alussa. Ensimmäisen kurssin rehtorina toimi Jukka Vakkila ja kouluttajana Pekka Luhtanen. Kurssilla syvennytään muun muassa ”huippupelaajien ja -joukkueen kehittämiseen, kansainväliseen jalkapalloiluun, joukkuepelin kehittämiseen sekä huippujalkapalloilun ja -valmennuksen erityisosa- alueisiin”. Kurssi jakautuu useaan jaksoon, joista useimmat järjestetään Eerikkilän urheiluopistossa Tammelassa. Yksi jaksoista suoritetaan ulkomailla. Kurssin laajuus on 250 tuntia, minkä lisäksi siihen sisältyy etätehtäviä ja erikoistyön tekeminen, ja se kestää kokonaisuudessaan noin vuoden. JVK:ta edeltävät D-, C-, B- ja A-tason valmentajakurssit. Kurssin osallistumisedellytyksenä on A-valmentajakurssin suorittaminen. Valmentajaksi aikovan ”huippupelaajan” (Veikkausliigassa, Ykkösessä tai Naisten Liigassa pelannut pelaaja) on mahdollista aloittaa kouluttautuminen suoraan B-tasolle kuuluvasta Huippupelaajan valmentajakurssista. JVK sai vuonna 2002 Euroopan jalkapalloliiton (UEFA) hyväksynnän, minkä myötä Palloliitto voi myöntää JVK:n suorittaneille valmentajille UEFAn pro-lisenssin. Pro-lisenssin saaminen edellyttää myös kansainvälistä kokemusta ja päätoimista valmentamista. Pro- lisenssin haltijat voivat valmentaa korkeimmalla tasolla missä tahansa UEFAn runsaasta 50 jäsenmaasta. Ennen vuotta 2002 JVK:n suorittaneilta vaaditaan 150 tunnin pro-JVK-täydennyskoulutuksen suorittamista pro-lisenssin saamiseksi. == Lähteet == == Aiheesta muualla == * Valmentaja- ja ohjaajakoulutus Suomen Palloliiton sivustolla Luokka:Suomen Palloliitto Luokka:Tutkinnot